***Dnevnik dela***

Pri vseh dejavnostih v povezavi z digitalno zgodbo smo sodelovale Ana Prešern, Marija Chiara Snoj in Katja Šimenc.

1. **Osnovno načrtovanje zgodbe in izbira tematike in učnih ciljev**

Ideja za zgodbo se nam je porodila 6. 3. 2018. V približno 30 minutah smo ustno oblikovale celotno zgodbo vključno z dramskim trikotnikom. V tem času smo izdelale tudi okvirni načrt digitalne zgodbe.

1. **Posvetovanje z mentorico**

Načrt zgodbe smo pokazale mentorici Alenki Žerovnik, ga dopolnile in ga 16. 3. objavile na razredno spletišče – RAZREDNIIKT.

1. **Osnutek scenarija**

16. 5. 2018, 1 ura

Natančno smo določile vloge vsem udeleženkam. Določile smo mikrolokacije snemanja (igrišče, klop pred šolo, peskovnik …). Sestavile smo tudi seznam pripomočkov, ki smo jih potrebovale za snemanje.

1. **Priprava materiala za snemanje**

16. 5. 2018, vsaka približno 10 minut

Vsaka izmed nas je doma pripravila dogovorjene pripomočke in jih s seboj prinesla na dan snemanja.

1. **Snemanje digitalne zgodbe**

17. 5. 2018, 4 ure

Ob desetih dopoldne smo začele s snemanjem in na različnih lokacijah snemale do dveh popoldne. Pri snemanju smo sodelovale: Ana Prešern (snemalka 1), Marija Chiara Snoj (koordinatorka, šepetalka, motivatorka), Katja Šimenc (snemalka 2) in glavni igralki Doroteja in Julija.

1. **Montiranje videoposnetka**

17 . 5. in 18. 5. 2018, skupaj 6 ur

Videoposnetek smo v celoti uredile v programu Moviemaker. Izmed več krajših posnetkov smo najprej naredile izbor najprimernejših, ki smo jih nato tudi uporabile v videoposnetku. Posnetke smo obrezovale, dodajale efekte (puščice, pospešitve, prehodi …). Dodale smo tudi naslovnico in zaključno špico.

1. **Dodajanje zvočnih posnetkov v video**

18. 5. 2018, 2 uri

Nekaterim posnetkom smo odvzele zvok in ga posnele s pomočjo telefona (snemalnik zvoka) ter ga dodale v digitalno zgodbo. Ta dan je bila naša digitalna zgodba v grobem končana.

1. **Povratna informacija bližnjih**

19. 5. 2018, 20 minut

Ker smo želele izvedeti, kako vidijo zgodbo tisti, ki pri njej niso sodelovali, smo se obrnile na družinske člane, ki so pokomentirali zgodbo.